გუჯარათი

**გუჯარათი** (; ; ) — შტატი ბჟადალ ინდოეთის. ნანანოღა — ნოღა განდინაგარი, უდიდაში ნოღა — აჰმადაბადი. მახორობა 60 383 628 ადამიერი (10-ა აბანი ინდოეთიშ შტატეფს შქას; მუნაჩემეფი 2011 წ.).

## გეოგრაფია
[thumb|left|[ინდოეთიშ ოკიანეშ ჸუჯეფი.]]
გუჯარათი, ინდოსტანიშ ჩქონიშ ოორუე-ბჟადალშე იდვალუაფუ, გეოლოგიურო — ინდოსტანიშ ფილას.უხურგანს პაკისტანს (ოორუე-ბჟადალშე), შტატეფს - რაჯასტანი (ოორუე-ბჟაეიოლშე), მადჰია-პრადეში (ბჟაეიოლშე) დო მაჰარაშტრა (ობჟათეშე), თაშნეშე, მორსხუე ტერიტორიეფს - დამანი დო დიუ დო დადრა დო ნაგარ-ჰაველი. შტატის ბჟადალშე ომძღჷ არაბეთიშ ზუღა, წყარპიჯიშ ღოზიშ სიგჷრძა — დოხოლაფირო 1600 კმ. გუჯარათიშ უდიდაში ნორთი იდვალუაფუ ქათჰიავარიშ ჩქონს. შტატიშ თარი წყარმალუეფიე: ნარმადა, ტაპტი დო საბარმატი.

## მახორობა
2011  წანაშ ეჭარუაშ მუნაჩემეფით, შტატიშ მახორობა რე 60 383 628 ადამიერი. მახორობაშ მეჭედალა — 308,04 ადმ./კმ². გუჯარათიშ მახორობაშ დოხოლადირო 89,1 %  — ინდუისტი რე, 9,1 % - ისლამი, 1 % — ჯაინიზმი დო დოხოლაფირო 0,1 % — სიქიზმი.

შტატიშ არზაშე უმოსო გოფაჩილი ნინა რე გუჯარათული, ნამუთ ოდაბადური ნინა რე მახორობაშ 84,48 %-შო. შხვა ნინეფი რე: ბჰილი (4,75 %), ჰინდი (4,72 %), სინდჰი (1,89 %), მარათჰი (1,51 %), ურდუ (1,09 %), კონკანი (0,38 %). ურდუ, შტატიშ მუსულმანობასიე გოფაჩილი. 


**მახორობაშ მუდანობაშ დინამიკა:**
* 1951: 16 263 000 ადმ.
* 1961: 20 633 000 ადმ.
* 1971: 26 697 000 ადმ.
* 1981: 34 086 000 ადმ.
* 1991: 41 310 000 ადმ.
* 2001: 50 671 000 ადმ.
* 2011: 60 383 628 ადმ.

**უდიდაში ნოღეფი:**
* აჰმადაბადი: 3 515 361 ადმ.
* სურატი: 2 433 787 ადმ.
* ვადოდარა: 1 306 035 ადმ.
* რაჯკოტი: 966 642 ადმ.
* ბჰავნაგარი: 510 958 ადმ.
* ჯამნაგარი: 447 734 ადმ.
* განდინაგარი: 195 891 ადმ. 

## ტრანსპორტი
გუჯარათის 10 აეროპორტი იდვალუაფუ, არძა აეროპორტი, სარდარ ვალაბჰაი პატელიშ ჯოხოდვალაშ საირქიანო აეროპორტიშ მოხ, ხვალე აბანობური რეისეფს ღებულენს. ნოღა ვადოდარაშ რკინაშშარაშ გჷთაბიჯალი, შტატის არძაშე გჷნოხარგელი რკინაშშარაშ გჷთაბიჯალიე დო ინდოეთის გჷნოხარგუათ მაანთხა აბანსიე, იდვალუაფუ მუმბაი-დელიშ თარი ნოველას. შხვა შანულამი რკინაშშარაშ გჷთაბიჯალეფი იდვალუაფუ გეჸვენჯი ნოღეფს: სურატი, აჰმადაბადი დო რაჯკოტი. შტატიშ ოავტობუსე რსხუეფს ონინალ კომპანია *GSRTC* (*Gujarat State Road Transport Corporation*). თაშნეშე გოფაჩილი ჯარალობურ ტრანსპორტი რე ავტორიკშეფი.

## გონათუა
210px|right|thumb|გუჯარათიშ უნივერსიტეტიშ ყორში
შტატიშ უმაღალაში ოგურაფუე დჷნაწესებშა მიშმურს:
* *Centre for Environmental Planning and Technology University* (აჰმადაბადი)
* *Gujarat Technological University* (აჰმადაბადი)
* *Indian Institute of Management Ahmedabad*
* *Central Salt and Marine Chemicals Research Institute* (ბჰავნაგარი)
* *Sardar Vallabhbhai National Institute of Technology* (სურატი)
* *National Institute of Design* (აჰმადაბადი)
* *Veer Narmad South Gujarat University* (სურატი)
* *Saurashtra University* (რაჯკოტი)
* *Sardarkrushinagar Dantiwada Agricultural University* (პალანპური)
* *Dhirubhai Ambani Institute of Information and Communication Technology* (განდინაგარი) დო შხვ.

## სქოლიო

## რესურსეფი ინტერნეტის
* გუჯარათიშ თარობაშ ოფიციალური ვებ-ხასჷლა 

შტატიშ ისტორია
* გუჯარათიშ ისტორია
* უმოსი ინფორმაცია გუჯარათიშ ისტორიაშენი 
* გუჯარათიშ მამართვალეფიშ ერკებული 

შხვა ინფორმაცია გუჯარათიშენი
* გუჯარათიშ რუკა 
* გუჯარათიშ დიდი დო მორჩილი ნოღეფიშ ერკებული
* An organization of Minnesota Gujaratis 

}}

*